== Dansk modstand ==
=== Modstandsbevægelserne ===
{{uddybende|Den danske modstandsbevægelse}}
Med auguststrejkerne, den tyske magtovertagelse, skabelsen af departementchefstyret, jødeforfølgelserne og dannelsen af Frihedsrådet, var der skabt helt andre betingelser for besættelsen af Danmark. Allerede fra den 9. april 1940 var der betydelig modvilje mod besættelsen, men udsigten til en snarlig tysk dominans i hele [[Vesteuropa|Vest]]- og [[Centraleuropa]] gjorde, at en egentlig modstand var meget sporadisk. Dette ændrede sig med Tysklands angreb på Sovjetunionen og interneringen af de danske kommunister, for det satte med ét slag gang i en kommunistisk ledet modstandsbevægelse, ofte ledet af folk med kamperfaring fra den [[spanske borgerkrig]], f.eks. i [[BOPA]]<ref>{{Harvnb|Kirchhoff|Lauridsen|Trommer|2002|p=58.}}</ref>. Der var dog også aktiv modstand fra socialdemokrater og borgerlige, og disse grupper fik støtte fra officerer og menige soldater efter afvæbningen af hæren, f.eks. i organisationen [[Holger Danske (modstandsgruppe)|Holger Danske]]<ref>{{Harvnb|Kirchhoff|Lauridsen|Trommer|2002|p=213.}}</ref>. Desuden lykkedes det efterhånden at få skabt en kontakt til den britiske ledelse af modstanden i de besatte lande, [[Special Operations Executive]].
Historie